ai4bharat/Pralekha huggingface dataset:
பிரதமர் அலுவலகம்
நாரி சக்தி வந்தன் அதினியத்திற்கு வாக்களித்த அனைத்து மாநிலங்களவை உறுப்பினர்களுக்கும் பிரதமர் நன்றி தெரிவித்துள்ளார்
நாரி சக்தி வந்தன் அதினியத்திற்கு  ஆதரவாக வாக்களித்த அனைத்து மாநிலங்களவை உறுப்பினர்களுக்கும் பிரதமர் திரு. நரேந்திர மோடி நன்றி தெரிவித்துள்ளார். நமது நாட்டின் ஜனநாயக பயணத்தில் இது ஒரு முக்கியமான தருணம் என்று குறிப்பிட்ட அவர், நாட்டின் 140 கோடி குடிமக்களுக்கும் வாழ்த்து தெரிவித்துள்ளார்.
இது வெறுமனே ஒரு சட்டம் அல்ல, மாறாக நமது தேசத்தை உருவாக்கிய எண்ணற்ற பெண்களுக்கு ஒரு மரியாதை என்றும், அவர்களின் குரல்கள் இன்னும் திறம்பட கேட்கப்படுவதை உறுதி செய்வதற்கான உறுதிப்பாட்டில் இது ஒரு வரலாற்று நடவடிக்கையாகும் என்றும் அவர் சுட்டிக்காட்டியுள்ளார்.
இதுகுறித்து எக்ஸ் சமூக வலைதளத்தில் பிரதமர் வெளியிட்டுள்ள பதிவில் கூறியிருப்பதாவது:
"நமது தேசத்தின் ஜனநாயகப் பயணத்தில் ஒரு முக்கியமான தருணம்! 140 கோடி இந்தியர்களுக்கு வாழ்த்துக்கள்.
நாரி சக்தி வந்தன் அதினியத்திற்கு ஆதரவாக வாக்களித்த அனைத்து மாநிலங்களவை உறுப்பினர்களுக்கும் நன்றி தெரிவித்துக் கொள்கிறேன். இத்தகைய ஏகோபித்த ஆதரவு உண்மையில் மகிழ்ச்சி அளிக்கிறது.
நாடாளுமன்றத்தில் நாரி சக்தி வந்தன் அதினியம் நிறைவேற்றப்பட்டதன் மூலம், இந்தியப் பெண்களுக்கு வலுவான பிரதிநிதித்துவம் வழங்கி அதிகாரமளித்தலுக்கான புதிய சகாப்தத்தை நாம் தொடங்குகிறோம். இது வெறும் சட்டம் அல்ல; இது நமது தேசத்தை உருவாக்கிய எண்ணற்ற பெண்களுக்கு செலுத்தும் மரியாதையாகும். அவர்களின் மீட்சித் திறன் மற்றும் பங்களிப்புகளால் இந்தியா வளப்படுத்தப்பட்டுள்ளது.
இன்று நாம் கொண்டாடும் போது, நம் தேசத்தின் அனைத்து பெண்களின் வலிமை, தைரியம் மற்றும் அசைக்க முடியாத உத்வேகம் நமக்கு நினைவுக்கு வருகிறது. இந்த வரலாற்று நடவடிக்கை அவர்களின் குரல்களை இன்னும் திறம்பட கேட்பதை உறுதி செய்வதற்கான அர்ப்பணிப்பு ஆகும்”.
பிரதமர் அலுவலகம்
மிலாது நபி பண்டிகையை முன்னிட்டு பிரதமர் வாழ்த்து
மிலாது நபி பண்டிகையை முன்னிட்டு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார்.
“ மிலாது நபி பண்டிகையை முன்னிட்டு வாழ்த்துகள். நபிகள் நாயகத்தின் அறிவுரைகள் நம் சமூகத்தில் நல்லிணக்க உணர்வு மேம்படுத்தட்டும்” என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றுநோயுடன் தொடர்புடைய சமூக களங்கத்தை போக்க மேற்கொள்ளப்பட்ட நடவடிக்கைகள் : மாநிலங்களவையில் மத்திய அமைச்சர் பதில்
மத்திய சுகாதார மற்றும் குடும்பலநலத்துறை இணையமைச்சர் திரு அஸ்வினி குமார் சவுபே மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
கொவிட்-19 தொற்றுடன் தொடர்புடைய களங்கம் மற்றும் கொவிட்-19 நோயாளிகள், கொவிட்-19 ஒழிப்பு பணியில் ஈடுபட்ட சுகாதார தொழிலாளர்கள் சந்தித்த பாகுபாடுகள் ஆகியவை மத்திய அரசு மேற்கொண்ட கொவிட்-19 தகவல் தொடர்பு யுக்தியின் முக்கிய கருப்பொருளாக உள்ளன.
இந்த களங்கத்துக்கு எதிரான பிரச்சாரத்தை முக்கிய அமைப்புகளுடன் சேர்ந்து மத்திய சுகாதார மற்றும் குடும்ப நல அமைச்சகம் தொடங்கியது. இது தொடர்பாக கீழ்கண்ட நடவடிக்கைகள் மேற்கொள்ளப்பட்டன.களங்கம் மற்றும் பாகுபாடு தொடர்பான தகவல்கள், முன்பே பதிவு செய்யப்பட்ட தொலைபேசி தகவல்கள் மூலம் 12 லட்சம் ஆஷா ஊழியர்கள் மற்றும் துணை செவிலியர்களிடம் தெரிவிக்கப்பட்டது.சுகாதார சேவை பணியாளர்கள் பற்றிய உத்வேக கதைகள் இணையதளம், தூர்தர்ஷன், வானொலி மற்றும் இதர அமைப்புகள் மூலம் பரப்பப்பட்டன.களங்கத்தை போக்கும் முக்கிய தகவல்களை கொண்டு செல்ல ஊடகம், சமூக வானொலி, இளைஞர்கள், தன்னார்வலர்கள் மற்றும் சமூக சுகாதார பணியாளர் அமைப்புகள் உதவின.கொவிட்-19 தொடர்பான களங்கத்தை போக்கும் பல ஆடியோ, வீடியோக்கள், தகவல் கையேடுகள், சமூக ஊடக தகவல்கள் ஆகியவை உருவாக்கப்பட்டு மத்திய சுகாதாரம் மற்றும் குடும்ப நலத்துறை அமைச்சகத்தின் இணையதளம், சமூக இணையதளங்களில் பதிவேற்றம் செய்யப்பட்டன மற்றும் மாநில அரசு அமைப்புகள் மூலம் பரப்பப்பட்டன.கொவிட்-19 நோயாளிகளின் வீட்டுக்கு வெளியே போஸ்டர்கள் அல்லது இதர அறிவிப்புகள் ஒட்டக் கூடாது என மத்திய சுகாதாரம் மற்றும் குடும்ப நல அமைச்சகம் ஆலோசனை வழங்கியது.கொவிட்-19 பெருந்தொற்று அவசர சட்ட திருத்தம் 2020, கடந்த 2020 ஏப்ரல் 22-ம் தேதி பிரகடனம் செய்யப்பட்டது. மேலும், இந்த அவசர சட்டம், நாடாளுமன்றத்தில் கடந்த 2020 செப்டம்பர் 29-ம் தேதி நிறைவேற்றப்பட்டது. இந்த திருத்தம் மற்றும் இச்சட்டம், சமூக பாகுபாடு செயல்களில் ஈடுபடுவோர், சுகாதார பணியாளர்களுக்கு தொந்தரவு செய்வோர் மீது நடவடிக்கை எடுக்க வழி செய்கிறது.
இவ்வாறு மத்திய சுகாதாரம் மறறும் குடும்ப நல இணையமைச்சர் திரு அஸ்வினி குமார் சவுபே தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1705063
-----
(Visitor Counter : 136
பிரதமர் அலுவலகம்
கோவிட்-19-க்கு எதிராகப் போராடுவதற்காக ரூ.3,100 கோடியை ஒதுக்கீடு செய்தது பிஎம் கேர்ஸ் நிதி அறக்கட்டளை
கோவிட்-19-க்கு எதிராகப் போராட ரூ.3,100 கோடியை ஒதுக்கீடு செய்ய பிஎம் கேர்ஸ்  நிதி அறக்கட்டளை முடிவு செய்துள்ளது. இந்த ரூ.3,100 கோடியில் செயற்கை சுவாசக் கருவிகளை வாங்குவதற்கு சுமார் ரூ.2,000 கோடியும், இடம்பெயர்ந்த தொழிலாளர்களின் நலனுக்காக ரூ.1,000 கோடியும், தடுப்பு மருந்துத் தயாரிப்புப் பணிகளுக்கு ஆதரவு அளிக்க ரூ.100 கோடியும் பயன்படுத்தப்படும்.
இந்த அறக்கட்டளை மார்ச் 27, 2020-இல் உருவாக்கப்பட்டது. இதன் தலைவராக  பிரதமரும், மற்ற உறுப்பினர்களாக   பாதுகாப்புத் துறை அமைச்சர், உள்துறை அமைச்சர், நிதியமைச்சர் ஆகியோரும் இருப்பர். இந்தத் தொகுப்பை அறிவித்த பிரதமர், கோவிட்-19-க்கு எதிராகப் போராடுவதற்கு உதவும் வகையிலான பிரதமரின் அவசரகால நிதிக்குப் பெருந்தன்மையுடன் உதவி செய்த அனைத்து நன்கொடையாளர்களுக்கும் நன்றி தெரிவித்தார்.
1) 50,000 செயற்கை சுவாசக் கருவிகள்
நாடு முழுவதும் கோவிட்-19 தொற்றால் பாதிக்கப்பட்டவர்களுக்கு சிகிச்சை அளிப்பதற்கான கட்டமைப்பை ஏற்படுத்த, இந்தியாவிலேயே தயாரிக்கப்பட்ட 50,000 செயற்கை சுவாசக் கருவிகளை, பிஎம் கேர்ஸ் நிதியிலிருந்து சுமார் ரூ.2,000 கோடியை பயன்படுத்தி வாங்கப்படும். கோவிட்-19 வைரசால் தீவிரமாகப் பாதிக்கப்பட்டவர்களுக்கு சிறந்த முறையில் சிகிச்சை அளிப்பதற்காக அனைத்து மாநிலங்கள்/யூனியன் பிரதேசங்களில் உள்ள கோவிட் வைரசால் பாதிக்கப்பட்டவர்களுக்கு சிகிச்சை அளிக்கும் அரசு மருத்துவமனைகளுக்கு இந்த செயற்கை சுவாசக்கருவிகள் வழங்கப்படும்.
2) இடம்பெயர்ந்தவர்களுக்கு நிவாரண நடவடிக்கைகள்
இடம்பெயர்ந்தவர்கள் மற்றும் ஏழைகளின் நலனுக்காக ஏற்கனவே மேற்கொள்ளப்படும் நடவடிக்கைகளை வலுப்படுத்துவதற்காக, மாநிலங்கள்/யூனியன் பிரதேசங்களுக்கு பிஎம் கேர்ஸ் நிதியிலிருந்து ஒட்டுமொத்தமாக ரூ.1,000 கோடி நிதியுதவி வழங்கப்படும். இந்த நிதி, இடம் பெயர்ந்தவர்களுக்குத் தங்கும் வசதி, உணவுக்கு ஏற்பாடு செய்தல், மருத்துவ சிகிச்சை அளித்தல், போக்குவரத்து வசதி ஆகியவற்றை வலுப்படுத்துவதற்கு மாவட்ட ஆட்சியர்கள்/நகராட்சி ஆணையர்களுக்கு வழங்குவதற்காக மாநிலங்கள்/யூனியன் பிரதேச அரசுகளுக்கு வழங்கப்படும். கீழ்க்காணும் மதிப்பீடுகள் அடிப்படையில், மாநிலங்கள்/யூனியன் பிரதேசங்களுக்கு நிதி வழங்கப்படும்.
அ) 2011-ஆம் ஆண்டின் மக்கள்தொகைக் கணக்கெடுப்புப்படி மக்கள் தொகை அளவு – 50 சதவீத மதிப்பீடு
ஆ) தற்போதைய நிலவரப்படி, கோவிட்-19 பெருந்தொற்றால் பாதிக்கப்பட்டவர்களின் எண்ணிக்கை – 40 சதவீத மதிப்பீடு
இ) அனைத்து மாநிலங்களுக்கும் குறைந்தபட்ச நிதி வழங்குவதை உறுதிப்படுத்துவதற்காக அனைத்து மாநிலங்கள்/யூனியன் பிரதேசங்களுக்கு சமமான பங்கு – 10 சதவீத மதிப்பீடு
இந்த நிதி, மாநிலங்கள்/யூனியன் பிரதேசங்களின் மாநிலப் பேரிடர் நிவாரண ஆணையர் மூலமாக மாவட்ட ஆட்சியர்/மாவட்ட நீதிபதி/ நகராட்சி ஆணையர் ஆகியோருக்கு வழங்கப்படும்.
3) தடுப்பு மருந்து தயாரிப்பு
கோவிட்-19 பெருந்தொற்றுக்கு எதிரான தடுப்பு மருந்து என்பது தற்போதைய மிகவும் அவசியத் தேவையாக உள்ளது. அதிநவீனத் தடுப்பு மருந்தை உருவாக்கவும், மேம்படுத்தவும் இந்தியக் கல்வியாளர்கள், தொடக்க நிலை நிறுவனங்கள் மற்றும் தொழில்துறையினர் ஒன்று சேர்ந்துள்ளனர். கோவிட்-19 தடுப்பு மருந்து வடிவமைப்பாளர்கள் மற்றும் கண்டுபிடிப்போருக்கு ஆதரவு அளிக்கும் வகையில், பிஎம் கேர்ஸ் நிதியிலிருந்து ரூ.100 கோடி வழங்கப்படும். தடுப்பு மருந்தை உருவாக்குவதற்கு உதவிக்கரம் நீட்டும் வகையில் வழங்கப்படும் இந்த நிதி, முதன்மை அறிவியல் ஆலோசகரின் மேற்பார்வையில் பயன்படுத்தப்படும்.
(
தகவல் மற்றும் ஒலிபரப்பு அமைச்சகம்
தேசிய கல்விக் கொள்கை 21ஆம் நூற்றாண்டின் புரட்சிகர சீர்திருத்தம்: பிரகாஷ் ஜவடேகர்
தேசிய கல்விக் கொள்கை என்பது 21ஆம் நூற்றாண்டின் ஒரு புரட்சிகர சீர்திருத்தம் ஆகும் என்று மத்திய அமைச்சர் திரு பிரகாஷ் ஜவடேகர் இன்று கூறினார்.
மும்பையில் உள்ள பார்லே திலக் பள்ளிகள் சங்கத்தின் நூறாவது ஆசிரியர்கள் தினக் கொண்டாட்டங்களில் காணொளி மூலம் பங்கேற்று பேசிய அமைச்சர், ஆரம்பகால குழந்தைப் பருவக் கல்வி, கேள்வி அடிப்படையிலான கல்வி, ஆசிரியர் பயிற்சி அளித்தல் மற்றும் எண் கல்வி அறிவு ஆகிய அனைத்திற்கும் தேசிய கல்விக் கொள்கையில் முக்கியத்துவம் கொடுக்கப்பட்டுள்ளது என்றார்.
புதிய கல்விக் கொள்கை 2020 நமது இளைஞர்களுக்கு அதிகாரம் அளிக்கும் என்றும் 21ஆம் நூற்றாண்டை நோக்கி அவர்களை அழைத்து செல்லும் என்றும் திரு ஜவடேகர் கூறினார்.
கற்றல், கற்பித்தல் ஆகியவற்றை ஆசிரியர்கள் மற்றும் மாணவர்கள் ஆகிய இரு தரப்பினருக்கும் மகிழ்ச்சியான அனுபவமாக தேசிய கல்வி கொள்கை ஆக்கும் என்று அவர் மேலும் கூறினார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651542
(
சட்டம் மற்றும் நீதித்துறை அமைச்சகம்
உச்சநீதிமன்றத்தின் வேலை நேரம்
நீதிமன்றங்களின் வேலை நேரம், வேலை நாட்கள் மற்றும் விடுமுறைகள் ஆகியவை அந்தந்த நீதிமன்றங்களால் உருவாக்கப்பட்ட விதிகளின்படி நிர்ணயிக்கப்பட்டுள்ளதாக மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு கூறியுள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் அவர் இதனை தெரிவித்துள்ளார். உச்ச நீதிமன்றம், இந்திய அரசியலமைப்பின் 145 வது பிரிவின் கீழ் தனக்கு வழங்கப்பட்டுள்ள அதிகாரங்களைப் பயன்படுத்தி, நீதிமன்றத்தின் நடைமுறை மற்றும் அதன் அமர்வுகள் மற்றும் விடுமுறைகளை உள்ளடக்கிய நடைமுறைகளை ஒழுங்குபடுத்துவதற்கான விதிகளை உருவாக்குகிறது. அதன்படி, உச்ச நீதிமன்ற விதிகள், 2013, 27.05.2014 அன்று அறிவிக்கப்பட்டது. உச்ச நீதிமன்ற விதிகள், 2013 இன் பகுதி I இன் இரண்டாவது ஆணை, உச்ச நீதிமன்ற அமர்வுகள், கோடை விடுமுறையின் காலம் மற்றும் நீதிமன்றத்தின் விடுமுறை நாட்களின் எண்ணிக்கை, கோடை விடுமுறை மற்றும் குளிர்கால விடுமுறையின் போது நீதிபதிகளின் அமர்வுகள் ஆகியவற்றை வழங்குகிறது. உச்ச நீதிமன்ற விதிகள், 2013, கோடை விடுமுறையின் காலம் ஏழு வாரங்களுக்கு மிகாமல் இருக்க வேண்டும் என்று கூறுகிறது. ஞாயிற்றுக்கிழமைகள் தவிர்த்து, விடுமுறைகள் நூற்று மூன்று நாட்களுக்கு மிகாமல் இருக்க தலைமை நீதிபதியால் நிர்ணயிக்கப்பட்டு, அதிகாரப்பூர்வ அரசிதழில் அறிவிக்கப்பட்டது. ஆண்டுக்கு சராசரியாக 222 நாட்கள் உச்சநீதிமன்றம் வேலை செய்கிறது.
நீதிமன்றங்களுக்கு குறைந்தபட்ச கட்டாய வேலை நேரம் மற்றும் வேலை நாட்களை நிர்ணயிப்பதில் மத்திய அரசுக்கு எந்தப் பங்கும் இல்லை. மேலும், உச்ச நீதிமன்றத்தின் வேலை நாட்களையோ அல்லது வேலை நேரத்தையோ அதிகரிப்பதற்கான எந்த யோசனையும் தற்போது இல்லை. இருப்பினும், நீதித்துறையின் சுதந்திரத்தில் அரசு முழுமையாக அர்ப்பணிப்புடன் உள்ளது. நீதிபதிகள் தங்கள் பணிகளைச் சீராக செய்வதற்கு ஏற்ற சூழலை வழங்குவதற்கு தொடர்ந்து முயற்சிக்கிறது.
மனித வள மேம்பாட்டு அமைச்சகம்
தேசிய கல்விக் கொள்கை எதிர்காலத்தை நோக்கி குழந்தைகளைத் தயார்படுத்தும் - குடியரசுத் தலைவர் திரு ராம் நாத் கோவிந்த்
நாட்டின் பல்வேறு பகுதிகளில் இருக்கும் 47 ஆசிரியர்களுக்கு தேசிய விருதுகளை குடியரசுத் தலைவர் திரு ராம் நாத் கோவிந்த் காணொளிக் காட்சி மூலம் இன்று வழங்கினார்.
நிகழ்ச்சியில் பேசிய அவர், தேசிய கல்விக் கொள்கை குழந்தைகளை எதிர்காலத்தை நோக்கித் தயார்படுத்தும் என்றார்.
கல்வி அமைப்பில் செய்யப்படும் மாற்றங்களில், ஆசிரியர்கள் முக்கிய பங்காற்ற வேண்டும் என்று ஆசிரியர்களை குடியரசுத் தலைவர் கேட்டுக்கொண்டார்.
தேசிய கல்விக் கொள்கைப்படி கற்பித்தல் தொழிலில், மிகவும் நம்பிக்கைக்குரியவர்களைத் தேர்ந்தெடுக்க வேண்டும் என்று திரு ராம் நாத் கோவிந்த் கூறினார்.
ஆசிரியர்களுக்கு தேசிய விருதுகளை வழங்கி உரையாற்றிய குடியரசுத் தலைவர், கோவிட் சமயத்தில் டிஜிட்டல் கல்வி மூலம் குழந்தைகளை எதிர்காலத்துக்குத் தயார்படுத்தியதற்காகவும், தேசிய கல்விக் கொள்கையை மாணவர்களுக்கு எடுத்து செல்வதற்காகவும் அவர்களைப் பாராட்டினார்.
(மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651549
நிலக்கரி அமைச்சகம்
மத்திய அமைச்சர் திரு பிரகலாத் ஜோஷியை சந்தித்தது ஆஸ்திரேலிய குழு
ஆஸ்திரேலிய முன்னாள் பிரதமரும் மற்றும் சிறப்பு வர்த்தக தூதருமான திரு. டோனி அபோட் தலைமையிலான உயர்நிலைக் குழுவுடன், மத்திய நிலக்கரி, சுரங்கத்துறை மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி, புதுதில்லியில் நேற்று ஆலோசனை நடத்தினார்.
இந்தியாவின் எரிசக்தி தேவைகள் மற்றும் லட்சிய கொள்கை திட்டங்களுக்கு உதவ ஆஸ்திரேலிய வளங்களை பயன்படுத்துவது உட்பட எரிசக்தி துறையில் விரிவான முன்னேற்றங்கள் குறித்து இந்தியா மற்றும் ஆஸ்திரேலியா இடையே வர்த்தக மற்றும் பொருளாதார உறவுகளை விரிவுபடுத்துவது பற்றி ஆலோசிக்க ஆஸ்திரேலிய குழுவினர் மத்திய அமைச்சர் திரு பிரகலாத் ஜோஷியை சந்தித்தனர். திரு. டோனி அபாட்டுடன், இந்தியாவுக்கான ஆஸ்திரேலிய தூதர் திரு பேரி ஓஃபரல், ஆஸ்திரேலிய தூதரகத்தின் பொருளாதார ஆலோசகர் திரு ஹக் பாய்லன் ஆகியோர் உடன் இருந்தனர்.
தற்போதைய அரசின் கீழ், நிலக்கிரித்துறையை திறந்து விடுவது பற்றி ஆஸ்திரேலிய குழுவினரிடம் தெரிவித்த மத்திய அமைச்சர், இந்தியாவில் எரிசக்தியின் முக்கிய ஆதாரமாக நிலக்கரி இருப்பதன் முக்கியத்துவத்தையும், இந்தியாவில் நிலக்கரி உற்பத்தியை மேலும் அதிகரிக்க சரியான ஊக்கம் அளிப்பதில் மத்திய அரசு கவனம் செலுத்துவதையும் எடுத்துக் கூறினார்.
மேற்பரப்பில் நிலக்கரி எடுப்பது, நிலக்கரி படுகையில் மீத்தேன் எடுப்பது போன்ற தொழில்நுட்பங்களை, பகிர்வதில் இந்தியாவுடன் கூட்டாக செயல்பட வேண்டும் என ஆஸ்திரேலிய குழுவிடம் மத்திய அமைச்சர் வேண்டுகோள் விடுத்தார்.
இந்தியாவின் மின்சார வாகனங்களின் உற்பத்திக்கான முக்கியமான கனிமங்களுக்கு, ஆஸ்திரேலியா ஆதாரமாக இருப்பது பற்றியும் மத்திய அமைச்சர் எடுத்துரைத்தார்.
நிலக்கரித்துறை செயலாளர் டாக்டர் அனில் குமார் ஜெயின், சுரங்கத்துறை செயலாளர் திரு அலோக் டாண்டன் மற்றும் இரு அமைச்சகங்களின் மூத்த அதிகாரிகளும் இந்த ஆலோசனையில் பங்கேற்றனர்.
பாதுகாப்பு அமைச்சகம்
ராணுவ கண்காட்சி 2022-ல் ருவாண்டா, அர்மேனியன் மற்றும் மாலத்தீவு போன்ற நாடுகளின் பாதுகாப்புத்துறை அமைச்சர்களுடன், மத்திய பாதுகாப்புத்துறை அமைச்சர் இருதரப்பு பேச்சுவார்த்தை நடத்துகிறார்
மத்திய பாதுகாப்புத்துறை அமைச்சர் திரு ராஜ்நாத் சிங், அக்டோபர் 18, 2022 அன்று ராணுவ கண்காட்சி 2022-ல் கலந்து கொள்வதற்காக ருவாண்டா, அர்மேனியன் மற்றும் மாலத்தீவு போன்ற நாடுகளைச் சேர்ந்த பாதுகாப்புத்துறை அமைச்சர்களுடன், இருதரப்பு பேச்சுவார்த்தை நடத்தினார்.
ருவாண்டா பாதுகாப்புத்துறை அமைச்சர் மேஜர் ஜெனரல் ஆல்பர்ட் முராசிரா, அர்மீனியாவின் பாதுகாப்புத்துறை அமைச்சர் திரு சுரேன் பாபிக்யான் மற்றும் மாலத்தீவுகளின் பாதுகாப்புத்துறை அமைச்சர் திருமதி மரியா அகமது தீதி ஆகியோரை மத்திய பாதுகாப்புத்துறை அமைச்சர் சந்தித்து பேசினார்.
இந்த பேச்சுவார்த்தைகளின் போது, அந்தந்த நாடுகளுடன் பரஸ்பர நன்மை பயக்கும் பாதுகாப்பு தொடர்பான ஒத்துழைப்பை விரிவுபடுத்துவதற்கான வழிகளைக் கண்டறிவதில் கவனம் செலுத்துவது குறித்து விரிவாக விவாதிக்கப்பட்டது
பெண்கள் மற்றும் குழந்தை நலன் அமைச்சகம்
“பெண் குழந்தையைக் காப்போம், கற்பிப்போம்” திட்டம்: தில்லியில் நாளை தேசிய கருத்தரங்கு
“பெண் குழந்தையைக் காப்போம், பெண்குழந்தைக்கு கற்பிப்போம்”  என்ற திட்டம் 244 மாவட்டங்களில் செயல்படுத்துவது தொடர்பாக தேசிய மாநாட்டை மத்திய மகளிர் நலம் மற்றும் குழந்தைகள் மேம்பாட்டு அமைச்சகம் புதுதில்லியில் நாளை  நடத்துகிறது.
இந்த ஒருநாள் மாநாட்டில் மத்திய மகளிர் நலன் மற்றும் குழந்தைகள் மேம்பாட்டுத் துறை அமைச்சர் திருமதி மேனகா சஞ்சய் காந்தி, மகளிர் நலன் மற்றும் குழந்தைகள் மேம்பாட்டுத் துறை இணையமைச்சர் டாக்டர் வீரேந்திர குமார் ஆகியோர் சிறப்பு விருந்தினர்களாகப் பங்கேற்கின்றனர். 244 மாவட்டங்களின் தொடர்பு அலுவலர்கள், மாநில அளவிலான தொடர்பு அலுவலர்கள், மூத்த அதிகாரிகள் பங்கேற்பர்.
இத்திட்டத்தைச் செயல்படுத்திவருவோர் தாங்கள் பெற்ற அனுபவங்களைப் பகிர்ந்துகொள்வர். அத்துடன், இதில் இணையும் பதிய மாவட்டத்தினர் திட்டத்தை வெற்றிகரமாகச் செயல்படுத்துவதை ஊக்குவிக்கும் ஆலோசனைகளையும் அளிப்பர். பல்வேறு மாநிலங்கள், யூனியன் பிரதேசங்களின் மகளிர் நலன் குழந்தைகள் மேம்பாடு மற்றும் சமூக நலம், கல்வி, சுகாதாரம் உள்ளிட்ட துறை ஆகிய துறைகளின் முதன்மைச் செயலர்கள், 244 மாவட்டங்களின் துணை ஆணையர்கள், மாவட்ட ஆட்சியர்கள், மாவட்டத் தலைவர்கள் பங்கேற்பர்.
ராஜஸ்தான் மாநிலம் ஜுனஜுனுவில் கடந்த மார்ச் 8ம் தேதி நடைபெற்ற நிகழ்ச்சியில் பேசிய பிரதம மந்திரி திரு. நரேந்திர மோடி “பெண் குழந்தையைக் காப்போம், பெண்குழந்தைக்கு கற்பிப்போம்”  என்ற திட்டம் நாடு முழுவதும் உள்ள  640 மாவட்டங்களுக்கும் விரிவுபடுத்தப்படும் என்று அறிவித்துள்ளார். ஏற்கெனவே உள்ள 161 மாவட்டங்களில் செயல்படுத்தப்பட்டுவரும் இத்திட்டம் புதிதாக 244 மாவட்டங்களிலும் விரிவுபடுத்தப்படும். இவை தவிர 235 மாவட்டங்களில் செயல்படுத்துவதற்கான தீவிர பிரசாரம் மேற்கொள்ளப்படும்.
கப்பல் போக்குவரத்து அமைச்சகம்
நாட்டில் நடைபெறும் கப்பல் போக்குவரத்து திட்டங்கள்
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த துறைமுகங்கள் மற்றும் கப்பல் போக்குவரத்து துறை அமைச்சர் திரு சர்பானந்த சோனாவால் எழுத்துபூர்வமாக தாக்கல் செய்த பதிலில் கூறியதாவது:கேரளாவின் கொச்சியில் புதிய கப்பல் நிறுத்தும் தளத்தை 310 மீட்டர் நீளத்தில்,75 மீட்டர் அகலத்தில், 13 மீட்டர் ஆழத்திலும் கொச்சின் ஷிப்யார்டு நிறுவனம் ரூ.1,799 கோடி செலவில் அமைத்து வருகிறது. இதில் விமானம் தாங்கி போர்க்கப்பல், ஆயில் டேங்கர் கப்பல்களையும் நிறுத்த முடியும். 2023 ஜூலை மாதம் இது செயல்பாட்டுக்கு வரும் என எதிர்பார்க்கப்படுகிறது.கொச்சியில் சர்வதேச கப்பல் பழுது பார்க்கும் மையம் ரூ.970 கோடி செலவில் அமைக்கப்படுகிறது.மேற்கு வங்க மாநிலம் கொல்கத்தாவில் ஹூக்ளி கொச்சின் ஷிப்யார்டு நிறுவனம் அமைக்கப்படுகிறது. தேசிய நீர்வழிப் போக்குவரத்தை மேம்படுத்துவதற்காக இந்நிறுவனம் அமைக்கப்படுகிறது.கர்நாடகாவின் மால்பே பகுதியில், சிஎஸ்எல் நிறுவனத்தின் துணை நிறுவனமான டெப்மா ஷிப்யார்டு நிறுவனம் ரூ.70 கோடி முதலீட்டில் மீன்பிடி கப்பல் கட்டும் தளத்தை அமைத்துள்ளது. இது தற்போது செயல்பாட்டில் உள்ளது.மும்பையில் சிஎஸ்எல் - மும்பை கப்பல் பழுது பார்க்கும் மையம் கடந்த 2018ம் ஆண்டு முதல் செயல்பட்டு வருகிறது. இங்கு போர்க்கப்பல் மற்றும் வர்த்தக கப்பல்கள் பழுதுபார்க்கப்படுகிறது.மேற்கு வங்கம் கொல்கத்தாவில் சிஎஸ்எல்- கொல்கத்தா கப்பல் பழுது பார்க்கும் மையம் 2019ம் ஆண்டு முதல் செயல்பட்டு வருகிறது. இந்த மையமும் போர்க்கப்பல்கள் மற்றும் வர்த்தக கப்பல்களை பழுதுபார்க்கிறது.போர்ட் பிளேரில் உள்ள , சிஎஸ்எல் - அந்தமான், நிகோபார் கப்பல் பழுது பார்க்கும் மையம், அந்தமான் நிர்வாகத்துடன் செய்து கொண்ட ஒப்பந்தம் மூலம் கப்பல் பழுதுபார்க்கும் பணியை மேற்கொண்டு வருகிறது. அந்தமான் நிகோர்பார் தீவுகளில் அனைத்து வகை கப்பல்களையும் பழுதுபார்க்க இந்த நிறுவனம் உதவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778777
தொலைதொடர்பு மற்றும் தகவல் தொழில்நுட்ப அமைச்சகம்
ஆண்டு இறுதிக் கண்ணோட்டம் 2020 - தபால் துறை
கோவிட் நெருக்கடி காலத்தில், தபால் அலுவலங்கள் மூலம் 31 கோடி பணப் பரிவர்த்தனை
கோவிட் நெருக்கடி காலத்தில், தபால் அலுவலங்கள் மூலம் 31 கோடி பணப் பரிவர்த்தனைகள் மேற்கொள்ளப்பட்டுள்ளன.
தபால் துறையில் இந்த ஆண்டு மேற்கொள்ளப்பட்ட முக்கியமான பணிகள்:கடந்த ஜனவரி முதல் நவம்பர் வரை பீமா கிராமத் திட்டத்தின் கீழ் 17,092 கிராமங்கள் கொண்டு வரப்பட்டன.7 இலட்சத்துக்கும் மேற்பட்ட பாஸ்போர்ட் விண்ணப்பங்கள், 99 இலட்சம் ஆதார் பதிவு/ புதுப்பிப்பு மனுக்கள் தபால் அலுவலகம் மூலம் மேற்கொள்ளப்பட்டன.கோவிட்-19 காலத்தில் மருந்துகளை விநியோகிக்க இந்திய மருந்து உற்பத்தியாளர்கள் சங்கம் உட்பட பல நிறுவனங்களுடன் இந்தியத் தபால் துறை இணைந்து செயல்பட்டது.கோவிட் 19 நேரத்தில் சிறந்த தபால் சேவை ஆற்றியதற்காக இந்தியா டுடேயின் ஹெல்த்கிரி விருதை இந்தியத் தபால்துறை வென்றது.மகாத்மா காந்தி தேசிய ஊரக வேலைவாய்ப்பு உறுதித்திட்டத்தில் ஊதியம் வழங்கும் பணியையும், முதியோர் ஓய்வூதியங்களை வழங்கும் பணியையும் மத்திய அரசின் முகவராக தபால்துறை பணியாற்றுகிறது.தபால் துறையின் பார்சல் அனுப்பும் திறன் ஆண்டுக்கு 7.5 கோடியாக அதிகரித்துள்ளது.தினந்தோறும் 75 டன் பார்சல்களை தபால்துறை கையாள்கிறது.விரைவுத் தபால் சேவையின் சராசரி விநியோக நேரம் 81 மணி நேரமாகக் குறைக்கப்பட்டுள்ளது.தபால்காரர் கைபேசிச் செயலி 1.47 இலட்சம் தபால் அலுவலங்களில் அமல்படுத்தப்பட்டது.குறு,சிறு,நடுத்தரத்தொழில்கள் ஏற்றுமதியை ஊக்குவிக்க மாவட்டத் தலைமைங்களில் 800 தபால் அலுவலகங்களில் தபால் அலுவலக நிர்யத் மையம் அமைக்கப்படுகிறது.சர்வதேசக் கண்காணிப்பு தபால் சேவை மங்கோலியா, பூட்டான் மற்றும் இலங்கைக்கும் நீட்டிக்கப்பட்டுள்ளது. இச்சேவை தற்போது 15 நாடுகளில் உள்ளது.நாடு முழுவதும் 1.56 இலட்சம் தபால் அலுவலகங்கள் மூலம், 50 கோடிக்கு மேற்பட்ட சேமிப்புக் கணக்கு வாடிக்கையாளர்களுக்கு தபால் துறை சேவையாற்றுகிறது.தபால்துறை சேமிப்புக் கணக்குத் திட்டத்தில் ரூ.10,81,293 கோடி இருப்பு உள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
(Visitor Counter : 275
பிரதமர் அலுவலகம்
உத்தரப்பிரதேசத்தின் காஸியாபாதில் வளர்ச்சித் திட்டங்களைப் பிரதமர் தொடங்கிவைத்தார்
பிரதமர் திரு நரேந்திர மோடி இன்று  உத்தரப்பிரதேசத்தின் காஸியாபாதுக்குப் பயணம் மேற்கொண்டு பல்வேறு வளர்ச்சித் திட்டங்களைத் தொடங்கிவைத்தார். ஹிண்டான் விமான நிலையத்தில் சிவில் முனையத்தைத் தொடங்கிவைத்ததைக் குறிக்கும் வகையில் கல்வெட்டை அவர் திறந்து வைத்தார். பின்னர் ஷிக்கந்தர்பூருக்கு சென்ற அவர், தில்லி – காஸியாபாத் – மீரட் பிராந்திய விரைவுப் போக்குவரத்து முறை க்கும் அடிக்கல் நாட்டினார். பல்வேறு வளர்ச்சித் திட்டங்களை தொடங்கி வைத்த அவர். அரசு திட்டங்களின் பயனாளிகளுக்கு, சான்றிதழ்களையும் வழங்கினார்.
காஸியாபாதில் உள்ள ஷாகீத் ஸ்தல் மெட்ரோ ரயில் நிலையத்திற்கு சென்றிருந்த பிரதமர், ஷாகீத் ஸ்தல் நிலையத்திலிருந்து தில்ஷா கார்டன் வரையிலான மெட்ரோ ரயில் போக்குவரத்தைத் தொடங்கிவைத்தார். மெட்ரோ ரயிலிலும் அவர் பயணம் செய்தார்.
காஸியாபாதின் சிக்கந்தர்பூரில் நடைபெற்ற பொதுக்கூட்டத்தில் உரையாற்றிய பிரதமர், காஸியாபாத் என்பது போக்குவரத்துத் தொடர்பு, தூய்மை, தலைநகர் என்ற மூன்று சிறப்புகளைப் பெற்றுள்ளது என்றார். காஸியாபாதில் சாலை மற்றும் மெட்ரோ போக்குவரத்து அதிகரித்திருப்பதைக் குறிப்பிட்ட அவர், தூய்மைத் தரவரிசையில் 13-வது இடத்தில் உள்ள இது, உத்தரப்பிரதேசத்தின் வணிக மையமாகவும் விளங்குகிறது என்றார்.
ஹிண்டான் விமான நிலையத்தில் புதிய சிவில் முனையம் தொடங்கப்பட்டிருப்பதையடுத்து, காஸியாபாதைச் சேர்ந்த மக்கள், தில்லிக்குச் செல்வதற்குப் பதிலாக காஸியாபாதிலிருந்தே மற்ற நகரங்களுக்கு விமானம் மூலம் பயணம் செய்ய முடியும் என்று பிரதமர் கூறினார்.
நாட்டிலேயே முதலாவதாக ரூ.3000 கோடி செலவில் அமைக்கப்படவுள்ள தில்லி-மீரட் துரித ரயில் போக்குவரத்துப் பற்றிக் குறிப்பிட்ட பிரதமர், இது நிறைவடையும் போது பயண நேரம் கணிசமாகக் குறையும் என்றார். இது போன்ற அடிப்படைக் கட்டமைப்பு வசதி, நாடுமுழுவதும் உருவாக்கப்பட உள்ளது என்றும் பிரதமர் கூறினார்.
---
(Visitor Counter : 111
உள்நாட்டு விமானப் போக்குவரத்து அமைச்சகம்
ட்ரோன்கள் மற்றும் ட்ரோன் உதிரிபாகங்களுக்கான உற்பத்தி சார்ந்த ஊக்கத்தொகை திட்டத்தின் கீழ் 14 பயனாளிகளின் முதல் தற்காலிக பட்டியல் வெளியீடு- தமிழகத்தை சேர்ந்த 2 நிறுவனங்கள் இடம்பெற்றன
ட்ரோன் மற்றும் ட்ரோன் உதிரிபாகங்களுக்கான உற்பத்தி சார்ந்த ஊக்கத்தொகை திட்டத்தின் கீழ் 14 பயனாளிகளின் முதல் தற்காலிக பட்டியலை விமான போக்குவரத்து அமைச்சகம் வெளியிட்டுள்ளது.
ஐந்து ட்ரோன் உற்பத்தியாளர்கள் மற்றும் ஒன்பது ட்ரோன் பாகங்கள் தயாரிப்பாளர்கள் இதில் அடங்குவர். 10 மார்ச் 2022 அன்று தகுதியான உற்பத்தியாளர்களிடமிருந்து விண்ணப்பங்களை அமைச்சகம் வரவேற்றது. விண்ணப்பங்களை சமர்ப்பிப்பதற்கான கடைசி தேதி 31 மார்ச் 2022 ஆக இருந்தது.
ஏப்ரல் 2021 முதல் ஜனவரி 2022 வரையிலான பத்து மாத காலத்திற்கு விண்ணப்பதாரர்கள் சமர்ப்பித்த நிதித் தரவுகளின் அடிப்படையில் பயனாளிகளின் தற்காலிகப் பட்டியல் தயாரிக்கப்பட்டுள்ளது. பட்டியல் மேலும் விரிவாக்கப்படலாம்.
பயனாளிகளின் இறுதிப் பட்டியல் அவர்களின் நிதி முடிவுகள் மற்றும் பிற குறிப்பிட்ட ஆவணங்களின் விரிவான ஆய்வுக்குப் பிறகு ஜூன் 30, 2022-க்குள் வெளியிடப்படும் என்று எதிர்பார்க்கப்படுகிறது.
பட்டியலில் இடம்பெற்றுள்ள ட்ரோன் உற்பத்தியாளர்களின் விவரம் பின்வருமாறு:
தக்ஷா அன்மேண்டு சிஸ்டம்ஸ், சென்னை, தமிழ்நாடு
ஐடியா ஃபோர்ஜ் டெக்னாலஜி, மும்பை, மகாராஷ்டிரா
ஐஓ டெக் வேர்ல்டு ஏவிகேஷன், குருகிராம், ஹரியானா
ஓம்னிப்ரெசென்ட் ரோபோ டெக்னாலஜிஸ், குரிகிராம், ஹரியானா
ராஃபே எம்பிபிஆர், நொய்டா, உத்தரப்பிரதேசம்
பட்டியலில் இடம்பெற்றுள்ள ட்ரோன் பாகங்கள் உற்பத்தியாளர்களின் விவரம் பின்வருமாறு:
அப்சல்யூட் காம்போசைட்ஸ், பெங்களூர், கர்நாடகா
அதானி-எல்பிட் அட்வான்ஸ்டு சிஸ்டம்ஸ் இந்தியா, ஹைதராபாத், தெலங்கானா
ஆட்ராய்டெக் இன்ஃபர்மேஷன் சிஸ்டம்ஸ், புது தில்லி
ஆல்பா டிசைன் டெக்னாலஜிஸ், பெங்களூரு, கர்நாடகா
இன்வென்ட்கிரிட் இந்தியா, சம்பல்பூர். ஒடிசா
பாரஸ் ஏரோஸ்பேஸ், பெங்களூரு, கர்நாடகா
சாஸ்மோஸ் ஹெட் டெக்னாலஜிஸ், பெங்களூரு, கர்நாடகா
இசட் மோஷன் ஆட்டோனாமஸ் சிஸ்டம்ஸ், பெங்களூரு, கர்நாடகா
ஜூப்பா ஜியோ நேவிகேஷன் டெக்னாலஜிஸ், சென்னை, தமிழ்நாடு
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818424
நுகர்வோர் நலன், உணவு மற்றும் பொது விநியோகம் அமைச்சகம்
நஃபேட் செறிவூட்டப்பட்ட அரிசித் தவிட்டு எண்ணெய் அறிமுகம்
“நஃபேட் செறிவூட்டப்பட்ட அரிசித் தவிட்டு எண்ணெயை” உணவு மற்றும் பொது விநியோகத் துறையின் செயலாளர் திரு சுதான்சு பாண்டே இன்று காணொலி வாயிலாக அறிமுகப்படுத்தினார். தேசிய வேளாண் கூட்டுறவு சந்தைப்படுத்துதல் கூட்டமைப்பான நஃபேடின் இந்த முன்முயற்சி, எதிர்காலத்தில் சமையல் எண்ணெயின் இறக்குமதி மீதான சார்பைக் குறைக்கும் என்று திரு சுதன்சு பாண்டே கூறினார். இதன் மூலம் இந்திய சமையல் எண்ணெய் உற்பத்தியாளர்களுக்கு அதிக வாய்ப்புகள் உருவாக்கப்படுவதுடன், பிரதமரின் தற்சார்பு இந்தியா திட்டமும் வலுவடையும் என்றும் அவர் தெரிவித்தார். இந்த அரிசித் தவிட்டு எண்ணெயை நஃபேட் நிறுவனம் சந்தைப்படுத்தும்.
செறிவூட்டப்பட்ட அரிசியின் உற்பத்தி மற்றும் சந்தைப்படுத்துதலுக்காக நஃபேட் மற்றும் இந்திய உணவுக் கழகத்திற்கு இடையே அண்மையில் ஓர் புரிந்துணர்வு ஒப்பந்தம் கையெழுத்தானதாக இந்திய உணவுக் கழகத்தின் தலைவர் மற்றும் மேலாண் இயக்குநர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727214
-----
(Visitor Counter : 190